**MUUSIKA**

**4. KLASS**

**Õppesisu.**

Laulmine ja hääle arendamine

Laulda ühehäälseid ja lihtsamaid paigutise kahehäälsusega laule, kaanoneid. Arendada hääle kõlavust, väljendusrikkust fraseerimisel, pöörata tähelepanu pehme tooni saavutamisele. Laulda ilmekalt.

Muusikaline kirjaoskus

Meetrum ja rütm, neljaosaline taktimõõt. Õpitud rütmide kordamine ja kinnistamine. Rütmiimprovisatsioonid. Rütmiliste kaasmängude rakendamine. Eeltakt, vahelduv taktimõõt. Helilaadid duur ja moll. Pool- ja tervetooni tutvustamine, kolmkõla. Viiulivõti, klaviatuur, oktaav. Absoluutsed helikõrgused c, d, e, f, g, a, h noodijoonestikule ja klaviatuuril. Relatiivsete helikõrguste (astmete) kasutamine, lauldes noodist lihtsamaid meloodiaid

Muusika kuulamine

Muusikat kuulates arendatakse muusikalist analüüsivõimet ja võrdlusoskust. Tähtsustub muusika oskussõnade kasutamine muusikapalasid analüüsides ning oma arvamuse põhjendamine vestlustes. Õppida tundma ühe-, kahe- ja kolmeosalisi lihtvorme. Hääleliigid, pillirühmad, kooriliigid, eesti rahvapillid.

**Õpitulemused.**

Taotletakse, et 4. klassi lõpetaja:

1. laulab loomuliku häälega üksinda ja koos teistega klassis ning ühe- ja/või kahehäälses koolikooris; mõistab laulupeo tähendust;
2. on omandanud ühislauluvara Eesti hümn(Fr. Pacius), Püha öö (F. Gruber), Mu isamaa armas;
3. tunneb taktimõõte 2/4, 3/4, 4/4 kuulmise järgi;
4. laulab astmenimedega lihtsamaid laule ja harjutusi;
5. mõisted duur ja moll;
6. teab viiulivõtme tähendust;
7. suudab kuulatud muusikapala iseloomustada, tuginedes muusika väljendusvahenditele ja oskussõnavarale;
8. teab tähtnimede asukohti noodijoonestikule ja klaviatuuril;
9. teab erinevaid hääleliike;
10. teab pillirühmi;
11. laulab loomuliku häälega üksinda ja koos teistega klassis ning ühe- ja/või kahehäälses koolikooris; mõistab laulupeo tähendust.